2012.gada 4.septembrī Noteikumi Nr.608

Rīgā (prot. Nr.50 15.§)

**Grozījumi Ministru kabineta 2010.gada 3.augusta noteikumos Nr.726 "Noteikumi par darbības programmas "Infrastruktūra un pakalpojumi" papildinājuma 3.1.5.1.1.apakšaktivitāti   
"Ģimenes ārstu tīkla attīstība""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2010.gada 3.augusta noteikumos Nr.726 "Noteikumi par darbības programmas "Infrastruktūra un pakalpojumi" papildinājuma 3.1.5.1.1.apakšaktivitāti "Ģimenes ārstu tīkla attīstība"" (Latvijas Vēstnesis, 2010, 128.nr.; 2011, 75., 141.nr.) šādus grozījumus:

1. Aizstāt noteikumu tekstā un pielikumos vārdus "Veselības norēķinu centrs" (attiecīgā locījumā) ar vārdiem "Nacionālais veselības dienests" (attiecīgā locījumā).

2. Izteikt 6.punkta ievaddaļu un 6.1.apakšpunktu šādā redakcijā:

"6. Sadarbības iestāde ir Centrālā finanšu un līgumu aģentūra (turpmāk – sadarbības iestāde). Sadarbības iestāde ir atbildīgās iestādes funkcionālā pārraudzībā. Sadarbības iestādei ir šādas funkcijas:

6.1. izveidot projektu iesniegumu vērtēšanas komisiju (turpmāk – komisija) un izstrādāt komisijas nolikumu. Komisijas sastāvā ir Veselības ministrijas un valsts aģentūras "Centrālā finanšu un līgumu aģentūra" pārstāvji komisijas locekļu statusā ar balsstiesībām, kā arī vadošās iestādes un atbildīgās iestādes pārstāvji novērotāju statusā bez balsstiesībām;".

3. Izteikt 6.6.apakšpunktu šādā redakcijā:

"6.6. izskatīt Nacionālā veselības dienesta iepirkumu plānus un veikt iepirkumu pirmspārbaudi atbilstoši kārtībai, kādā Eiropas Savienības struktūr­fondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu;".

4. Izteikt 7.punktu šādā redakcijā:

"7. Aktivitātes ietvaros atbalsts paredzēts ar valsts apmaksāto ģimenes ārstu pakalpojumu sniegšanu saistītās infrastruktūras attīstībai, ja ir noslēgts attie­cīgs līgums atbilstoši normatīvajiem aktiem par kārtību, kādā atbalsta snie­dzēji iesniedz Finanšu ministrijā pārskatu par veiktajiem atlīdzības maksā­jumiem par sniegtajiem sabiedriskajiem pakalpojumiem."

5. Izteikt 11.3.apakšpunktu šādā redakcijā:

"11.3. kuras radušās pēc projekta īstenošanas termiņa beigām;".

6. Izteikt 14.2.apakšpunktu šādā redakcijā:

"14.2. sadarbības iestādes mājaslapā internetā (<http://www.cfla.gov.lv)>."

7. Aizstāt 15.punktā skaitli "60" ar skaitli "30".

8. Papildināt noteikumus ar 16.1punktu šādā redakcijā:

"16.1 Ja projekta ietvaros paredzēts attīstīt infrastruktūru, kuru projekta iesniedzējs izīrē citai ārstniecības iestādei valsts apmaksāto ģimenes ārsta pakalpojumu sniegšanai, šo noteikumu 9.punktā minētās atbalstāmās darbības un attiecināmās izmaksas finansēšanai no Eiropas Reģionālās attīstības fonda līdzekļiem ir attiecināmas, ja vienlaikus tiek izpildīti šādi nosacījumi:

16.11. projekta iesniedzējam noteikts pienākums nodrošināt infrastruktūru citai ārstniecības iestādei valsts apmaksāto ģimenes ārsta pakalpojumu snieg­šanai un noslēgts attiecīgs līgums atbilstoši normatīvajiem aktiem par kārtību, kādā atbalsta sniedzēji iesniedz Finanšu ministrijai pārskatu par veiktajiem atlīdzības maksājumiem par sniegtajiem sabiedriskajiem pakalpojumiem;

16.12. infrastruktūras īres maksa noteikta, ievērojot šādus nosacījumus:

16.12.1. infrastruktūras īres maksas apmērs nepārsniedz saprātīgās peļņas normu un tādu ārstniecības iestādes izmaksu summu, kas netiek segtas no publiskā finansējuma un kas tieši vai netieši saistītas ar infrastruktūras izīrēšanu;

16.12.2. saprātīgās peļņas norma tiek aprēķināta tikai tām ārstniecības iestādes izmaksām, kas netiek segtas no publiskā finansējuma;

16.12.3. saprātīgās peļņas normu kārtējam gadam, kuru atbildīgā iestāde līdz kārtējā gada 1.janvārim publicē atbildīgās iestādes mājaslapā internetā (<http://esfondi.vm.gov.lv)>, nosaka, izmantojot šādu formulu:

|  |  |  |
| --- | --- | --- |
| Pnorma= | PN-4+ PN-3+ PN-2 | x 100%, kur |
| AN-4+ AN-3+AN-2 |

Pnorma – saprātīgās peļņas norma procentos;

PN-X – saprātīgās peļņas normas apmērs veselības aizsardzībā atbilstoši saimniecisko darbību statistiskai klasifikācijai (NACE 2.red.) periodā no N-4 gada līdz N-2 gadam (latos);

AN-X – apgrozījuma apmērs veselības aizsardzībā atbilstoši saimniecisko darbību statistiskai klasifikācijai (NACE 2.red.) periodā no N-4 gada līdz N-2 gadam (latos);

16.13. finansējuma saņēmējs ar attiecīgiem dokumentiem pamatoti un pārskatāmi var pierādīt infrastruktūras īres maksas aprēķinu."

9. Papildināt noteikumus ar 17.6.apakšpunktu šādā redakcijā:

"17.6. atsauci uz Komisijas 2011.gada 20.decembra lēmumu 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, ja līgums ar sabiedriskā pakalpojuma sniedzēju par valsts apmaksāto veselības aprūpes pakalpojumu sniegšanu un apmaksu ir noslēgts pēc 2012.gada 30.janvāra."

10. Izteikt 33.punktu šādā redakcijā:

"33. Nacionālais veselības dienests, pamatojoties uz sadarbības iestādes apkopoto informāciju par aktivitātes ietvaros apstiprinātajiem projektu iesnie­gumiem un plānoto aktivitāšu apjomiem, organizē un veic visus iepirkumus.   
15 darbdienu laikā pēc sadarbības iestādes informācijas saņemšanas Nacionālais veselības dienests sagatavo iepirkuma plānu un iesniedz to izskatīšanai sadarbības iestādē. Nacionālais veselības dienests, ja nepieciešams, aktualizē iepirkuma plānu un iesniedz to izskatīšanai sadarbības iestādē."

11. Izteikt 36.punktu šādā redakcijā:

"36. Finansējuma saņēmējs skaidri nodala valsts apmaksāto veselības aprūpes pakalpojumu sniegšanu no citu darbību veikšanas (un ar tām saistītās finanšu plūsmas). Ienākumus, kas gūti projekta ietvaros, sniedzot valsts apmaksātos veselības aprūpes pakalpojumus vai nodrošinot infrastruktūru citai ārstniecības iestādei valsts apmaksāto ģimenes ārsta pakalpojumu sniegšanai, izmanto, lai segtu tikai tās izmaksas, kas saistītas ar projekta ietvaros attīstīto infrastruktūru valsts apmaksāto veselības aprūpes pakalpojumu sniegšanai. Ja ienākumi tiek gūti projekta ietvaros, nodrošinot infrastruktūru citai ārstniecības iestādei, šiem ienākumiem jāatbilst šo noteikumu 16.1 punktā minētajām prasībām. Finansējuma saņēmējs nodrošina visas dokumentācijas uzglabāšanu, kas saistīta ar šajā punktā minēto nosacījumu izpildi un attiecas uz aktivitātes ietvaros attīstīto infrastruktūru, un līdz 2021.gada 31.decembrim nodrošina tās pieejamību sadarbības iestādei."

12. Izteikt 1.pielikuma A daļas 1.1.4.2.apakšpunktu šādā redakcijā:

"1.1.4.2. pilsēta, novads, pagasts".

13. Izteikt 1.pielikuma A daļas 2.7.apakšpunktu šādā redakcijā:

"**2.7. Atzīmēt plānotās projekta aktivitātes:**

| **Aktivitātes Nr.** | **Projekta aktivitātes nosaukums** | **Aktivitātes apraksts** | |
| --- | --- | --- | --- |
| 1. | Ārstniecības procesa nodrošināšanai nepieciešamo ierīču un aprīkojuma piegāde  *(norādīt ierīču un aprīkojuma skaitu)* | **Medicīniskās ierīces** | |
| Elektrokardiogrāfs |  |
| Ierīce redzes asuma pārbaudei (apgaismota tabula) |  |
| Komplekts – otoskops ar oftalmoskopu (divas galvas) |  |
| Otoskops |  |
| Oftalmoskops |  |
| Inhalators |  |
| Ierīce rentgenogrammu apskatei (negatoskops) |  |
| Sterilizators |  |
| Medicīniskā kušete |  |
| Instrumentu galds |  |
| Bērnu izmeklēšanas galds |  |
| Ledusskapis vakcīnu glabāšanai (ar saldētavu) |  |
| Medikamentu skapis |  |
| Aizslietnis (pārvietojams) |  |
| Nestuves |  |
| NMP komplekts |  |
| Fonendoskops (ārstam) |  |
| Fonendoskops (māsai) |  |
| Ierīce netiešai asinsspiediena mērīšanai |  |
| Žanē tipa šļirce |  |
| Medicīniskie svari ar auguma mērītāju (pieaugušajiem) |  |
| Medicīniskie svari (zīdaiņiem) |  |
| Auguma mērītājs (zīdaiņiem) |  |
| Galds kardiogrāfam |  |
| Medicīniskā lampa |  |
| Nokomplektēta ārsta soma |  |
|  |  | Difūziju statīvs |  |
| Aukstuma soma |  |
| Spirogrāfs ar rezultātu datoranalīzi |  |
| **Mēbeles** | |
| Darba galds |  |
| Ergonomiskais krēsls |  |
| Apmeklētāju krēsls |  |
| Dokumentu skapis pacientu ambulatorajām kartēm |  |
| Drēbju skapis |  |
| Plaukti |  |
| **Datortehnika** | |
| Galda dators |  |
| Portatīvais dators |  |
| Planšetdators |  |
| Monitors |  |
| Printeris |  |
| Skeneris |  |
| Daudzfunkcionālā iekārta |  |
| Fakss |  |
| Telefons |  |
| Specializētā programmatūra |  |
| 2. | Ģimenes ārstu kabinetu un palīgtelpu rekonstrukcija un renovācija *(norādīt objektu skaitu)* | Pacientu pieņemšanas telpa (kabinets) |  |
| Manipulāciju vai procedūru telpa |  |
| Pacientu reģistrācijas telpa vai vieta |  |
| Pacientu uzgaidāmā telpa ar garderobes vietu |  |
| Pacientu un personāla tualetes telpa |  |
| Vides pieejamība personām ar ierobežotām funkcionālām spējām | '' |

14. Aizstāt 1.pielikuma A daļas 6.sadaļā vārdus "Apliecinu, ka projekta iesniegumam pievienotās kopijas atbilst manā rīcībā esošajiem dokumentu oriģināliem un projekta iesnieguma kopijas un elektroniskā versija atbilst projekta iesnieguma oriģinālam" ar vārdiem "Apliecinu, ka projekta iesniegumam pievienotās kopijas atbilst manā rīcībā esošajiem dokumentu oriģināliem un projekta iesnieguma elektroniskā versija atbilst projekta iesnieguma oriģinālam".

15. Izteikt 1.pielikuma B daļu šādā redakcijā:

"B daļa

**Projekta īstenošanas laika grafiks**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "**Nr. p.k.** | **Aktivitātes nosaukums** | **Projekta īstenošanas laika grafiks (ceturkšņos)\*** | | | | | | | | | | | | **Mēnešu skaits kopā** |
| **2011.** | | | | **2012.** | | | | **n** | | | |
| **1** | **2** | **3** | **4** | **1** | **2** | **3** | **4** | **1** | **2** | **3** | **4** |
| **1.** | **Ārstniecības procesa nodrošināšanai nepieciešamo ierīču un aprīkojuma piegāde** |  |  |  |  |  |  |  |  |  |  |  |  |  |
| **2.** | **Ģimenes ārstu kabinetu un palīgtelpu rekonstrukcija un renovācija** |  |  |  |  |  |  |  |  |  |  |  |  |  |
| 2.1. | Būvdarbu tāmes sagatavošana |  |  |  |  |  |  |  |  |  |  |  |  |  |
| 2.2. | Telpu iekšējas rekonstrukcijas un renovācijas veikšana |  |  |  |  |  |  |  |  |  |  |  |  |  |
| 2.3. | Būvuzraudzība |  |  |  |  |  |  |  |  |  |  |  |  |  |
| *\* Atzīmēt ar "X" (publisko iepirkumu procedūru īstenošanai plānoto laiku neatspoguļo).*'' | | | | | | |  | | | | | | | |

16. Izteikt 1.pielikuma C daļu šādā redakcijā:

"C daļa

**Finansēšanas plāns, LVL:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Gads** | **Kopējās izmaksas** | **Kopējās neattie­cināmās izmaksas** | **Kopējās attie­-**  **­­ci­nāmās izmaksas** | **Kopējās attiecināmās izmaksas, t.sk.** | | | |
| **publiskās attiecināmās izmaksas, t.sk.** | | | **privātās attie­cināmās izmaksas** |
| **publiskās attieci­nāmās izmaksas** | **ERAF**  **fi­­nan-­**  **­­­sējums** | **cits pub­liskais fi­nan­­­sējums** |
| [1] | [2]=[3]+[4] | [3] | [4]=[5]+[8] | [5]=[6]+ [7] | [6] | [7] | [8] |
| 2011 |  |  |  |  |  |  |  |
| 2012 |  |  |  |  |  |  |  |
| n |  |  |  |  |  |  |  |
| **Kopā:** |  |  |  |  |  |  | " |

17. Izteikt 1.pielikuma E daļas nosaukumu šādā redakcijā:

"**Attiecināmo un neattiecināmo izmaksu īpatsvara aprēķins [%]:**".

Ministru prezidents V.Dombrovskis

**Veselības ministre I.Circene**